Di yal tamacahut ad t-id-naf tebda s tegnit n tmenna. Deg-s anda ad d-tessefhem amek d wacu i d yeslalen tmacahut, d wanwa i tt-id-yewwin, iwumi, i wacu id tt-id yewwi. Ay-agi yella-d d amaynut, acku ma neṭṭef akk idlisen id-yettawin ɣef tmucuha, ur d nettaf ara ay-agi i texdem nettat. Tewwi-d amynut di ṣṣenf-agi n tsekla, texdem tagnit n tmenna ama di tazwara ama di taggara iwakken ad d-sefhem ssebba n tmenna n uḍris-is d wayen id yeḍran uqbel n tmenna neɣ mi tekfa si tsiwelt n uḍris-is. Tcud ayen id-tedder di tallit-nni neɣ deg wakud-nniines ɣer kra n yisental i yellan daxel n tmacahut, neɣ ahat d ssebba kan i wakken ad dtesmekti di tewsit-agi n tsekla, neɣ d afares n tegnit iwakken ad tuɣal ɣer tallit-nni n zik anda ara d nejmaɛen akk iɛeggalen n twacult meẓẓi, meqqar iwakken ad d-slen i tmacahut. Neɣ ahat d afares imi lejdud-is, jeddi-s d setti-s llan iwakken ad d-tugem s ccfayt-nsen ɣef wakken id-nann d akken amɣar yettwaḥsab d tamkardit, ahat tebɣa ad t-id-tawi akken llant d cfawatnsen.